als_Latn dik_Latn sag_Latn
Edhe pas tetë vjetëve shtet, ekonomia kosovare është ende e brishtë dhe gjendet në një fazë të hershme të zhvillimit të saj dhe problemin më të madh e ka me deficitin e vazhdueshëm tregtar, prodhimin e ulët, papunësinë, ekonominë informale, varësinë nga remitancat, etj.
Ekspertët e ekonomisë po konsiderojnë se për këto situata përgjegjës tjetër nuk ka pos Qeverisë, si kësaj aktuale, por edhe të atyre të mëparshme.
Një ndër indikatorët e zhvillimit ekonomik që është paraqitur me pozitiv gjatë vitit të kaluar, investimet e huaja direket, sipas të dhënave tregojnë se brenda tetë vjetëve Kosovën e kanë harruar investitorët e huaj.
Statistikat tregojnë se me të marrë timonin e shtetit autoritetet vendore investimet e huaja kanë shënuar rënie drastike.
Një vit para se të shpallej pavarësia më 2007, investimet kanë qenë në vlerën prej 440 milionë eurove, në 2008 – 370 milionë euro, 2009 – 295 milionë euro, 2010 – 368 milionë euro, 2011 – 384 milionë euro, 2012 – 229 milionë euro, 2013 – 280 milionë euro, 2014 -151 milionë euro, ndërkaq për vitin 2015 është thënë se investimet kanë qenë në vlerën prej 270 milionë eurove.
Zhvillim ekonomik nuk solli as privatizimi, nga 500 ndërmarrje shoqërore të privatizuara gjatë tërë procesit, vetëm disa nga to janë funksionale.
“Trepça” është larguar nga lista e privatizimit, ndërkohë që statusi i saj vazhdon të mos jetë i definuar. E, sikur shumë projekte në Kosovë edhe ai për Brezovicën nuk po ecën siç ishte paraparë fillimisht.
Ibrahim Rexhepi, njohës i ekonomisë, ka thënë se investimet një periudhë kanë pasur trend të rritjes, por kryesisht të mbështetura nga sektori publik. “Ndërkaq paraja publike për zhvillim kryesisht u përdor për asfalt, përkatësisht për infrastrukturën rrugore, duke margjinalizuar kërkesat që ishin në sektorë të tjerë si: në arsim, shëndetësi, energjetike, ujë e kanalizim”, ka thënë Rexhepi.
Gjendja e përgjithshme në Kosovë, sipas tij, ka avancuar në krahasim me nivelin e vitit 2008, por nëse bëhet një vështrim më i thellë i këtyre ecurive, Rexhepi thotë se dalin edhe anomali.
“GDP-ja është më e lartë, konsumi është më i madh, ka më shumë të punësuar, ka një nivel më të lartë të prodhimit bujqësor e industrial, ka pasur shumë investime publike e private, si edhe rritjet të të hyrave në buxhet. Kemi edhe një realitet tjetër, varfëria dhe problemet sociale janë gjithnjë e më të theksuara. Kjo duket anomali, por qëndron fakti se nga rritjet e këtilla nuk ka pasur përfitime të përgjithshme, por ka qenë një situatë e prej së cilës ka përfituar një shtresë e ulët e shoqërisë, të lidhur me struktura të pushtetit apo edhe me klane mafioze”, ka thënë Rexhepi. /Zëri/Telegrafi/
03-03-2017
Këta 7 sipërmarrës shumë të suksesshëm dhe anëtarë të “the Oracles”, ndajnë disa këshilla shumë të rëndësishme që i ndihmuan ata të mbyllin marrëveshje miliona dollarëshe. Këshillat e tyre do...më shumë
03-03-2017
E ndërsa Shqipëria ka disa vite që po tërhiqet nga industria e filmit turk, Italia duket se po e zbulon tani. Është filmi “Rosso Istabul’ që do të shfaqet në...më shumë
25-02-2017
Dëshironi të bëheni sipërmarrës të suksesshëm? Duhet të mësoni nga ata që ia kanë dalë, që nga kursimet tek investimet e zgjuara, ja çfarë duhet të kini parasysh. Nëse dëshironi të...më shumë
21-02-2017
Të gjithë ndihemi fajtor për gjërat e shtrenjta që kemi blerë të cilat tashmë nuk na nevojiten. Shumica e njerëzve të suksesshëm financiarisht nuk bëjnë gabime të tilla. Madje ky...më shumë
20-02-2017
Lee Jae-Yong ka mbërritur i shoqëruar nga bashkëshortja e tij në qendrën e paraburgimit në Seul. Trashëgimtari i gjigantit Samsung është arrestuar nën akuzën e ryshfetit, dëshmisë së rreme dhe...më shumë
16-11-2016
Bordi i Drejtorëve Ekzekutivë të Bankës Botërore miratoi sot një financim prej 71 milionë dollarësh për projektin e Menaxhimit të Integruar Urban dhe Turizmit në Shqipëri. Ky projekt do të...më shumë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn